**Erlynydd y Goron (Medi 2025)**

Gwasanaeth Erlyn y Goron

**Gwnewch gais cyn 2:38 pm ddydd Gwener 6 Hydref 2025**



[Gwnewch gais nawr](https://www.civilservicejobs.service.gov.uk/csr/jpreview.cgi#top)

**Manylion**

**Cyfeirnod**

421880

**Cyflog**

£42,320 - £49,030

£42,320 - £46,780 (Cenedlaethol gan gynnwys Swindon) £44,570 - £49,030 +£3,150 Lwfans Recriwtio a Chadw (RRA) (Llundain)

[Pensiwn y Gwasanaeth Sifil](https://www.civilservicepensionscheme.org.uk/joining-the-pension-scheme/benefits-of-the-pension-scheme/), gyda chyfraniad cyflogwr o 28.97%

**Graddfa'r swydd**

Uwch Swyddog Gweithredol

CP

**Math o Gontract**

Parhaol

**Maes Busnes**

Cenedlaethol

**Math o rôl**

Gwasanaethau Cyfreithiol

**Patrwm gweithio**

Gweithio hyblyg, Amser llawn, Rhan-amser

**Nifer y swyddi sydd ar gael**

14

Cynnwys

* [Lleoliad](https://www.civilservicejobs.service.gov.uk/csr/jpreview.cgi#section_link_location)
* [Gwybodaeth am y swydd](https://www.civilservicejobs.service.gov.uk/csr/jpreview.cgi#section_link_about)
* [Buddion](https://www.civilservicejobs.service.gov.uk/csr/jpreview.cgi#section_link_benefits)
* [Pethau y mae arnoch angen eu gwybod](https://www.civilservicejobs.service.gov.uk/csr/jpreview.cgi#section_link_things_you_need_to_know)
* [Gwneud cais a rhagor o wybodaeth](https://www.civilservicejobs.service.gov.uk/csr/jpreview.cgi#section_link_apply_and_further_information)

Lleoliad

Birmingham, Brighton a Hove, Bryste, Caergrawnt, Caergaint, Caerdydd, Caerliwelydd, Chelmsford, Eastleigh, Caerwysg, Guildford, Hull, Ipswich, Leeds, Caerlŷr, Lincoln, Lerpwl, Llundain, Manceinion, Middlesbrough, Yr Wyddgrug, Newcastle-upon-Tyne, Northampton, Norwich, Nottingham, Portsmouth, Preston, Reading, Sheffield, St Albans, Stoke-on-Trent, Abertawe, Swindon, Truro. \*Noder ar gyfer Wessex - mae’r swyddfeydd yn Eastleigh, Portsmouth neu Swindon, ac maent yn cwmpasu pob llys yn Dorset, Wiltshire a Hampshire/Ynys Wyth\*

Gwybodaeth am y swydd

**Crynodeb o’r swydd**

Fel erlynydd y goron, rydych wedi’ch lleoli yn y llys ynadon, yn gweithio gyda thimau erlyn i adolygu a chyflwyno tystiolaeth mewn achosion sy’n amrywio o ymosodiad cyffredin i droseddau cyffuriau.

Rôl cyfreithiwr lefel mynediad yw swydd erlynydd y goron, mae’n ddelfrydol os ydych chi’n gyfreithiwr sydd newydd gymhwyso neu os nad oes gennych brofiad o gyfraith droseddol. Byddwch yn cael cyfoeth o brofiad yn y llys troseddol, gan ddatblygu eich gwybodaeth gyfreithiol a’ch gyrfa ymhellach.

I ddechrau, rydych yn gweithio ar achosion mwy syml ond dylech symud ymlaen yn gyflym i ddelio â gwaith achos mwy difrifol. Ar ôl cwblhau eich hyfforddiant erlynwyr y goron, gallwch gynghori’r heddlu ac ymchwilwyr eraill (ac eithrio cyngor cyn cyhuddo statudol), gwneud gwaith eiriolaeth, adolygu a pharatoi crynodebau achosion a materion neillffordd a glywir yn y llys ynadon.

Byddwch yn mynychu'r llys yn bersonol am y rhan fwyaf o’ch wythnos waith, gan gynrychioli Gwasanaeth Erlyn y Goron ar y rheng flaen, gan gydweithio’n agos gyda chydweithwyr ac asiantaethau cyfiawnder troseddol eraill, gan gynnwys yr heddlu a’r farnwriaeth. Rydych yn chwarae rhan hollbwysig yn y gwaith o gynnal hyder y cyhoedd yn ein gwaith.

Byddwch yn elwa o gyfnod cynefino strwythuredig, cynllun hyfforddiant pedwar mis, ynghyd â chyfleoedd i gysgodi cydweithwyr ar draws y sefydliad. Ar ôl i chi gael rhagor o brofiad, mae gennych opsiynau i symud ymlaen i rolau uwch erlynydd y goron, eiriolwr y goron a rheolwr cyfreithiol.

Dysgwch beth mae ein herlynwyr y goron yn ei ddweud am weithio yng Ngwasanaeth Erlyn y Goron yn [cps.gov.uk/careers/prosecutor](https://www.cps.gov.uk/careers/prosecutor).

**Disgrifiad swydd**

**Eich rolau a’ch cyfrifoldebau:**

* Paratoi a chyflwyno achosion ar gyfer eu herlyn yn y llys ynadon
* Cynghori’r heddlu ac ymchwilwyr eraill ar waith achos mewn ystod eang o droseddau diannod yn unig a rhai troseddau neillffordd
* Penderfynu, ar sail tystiolaeth, a ddylid erlyn neu roi’r gorau i erlyn mewn materion a wrandewir yn y llys ynadon
* Egluro ein penderfyniadau’n glir wrth randdeiliaid gan gynnwys ynadon, bargyfreithwyr, dioddefwyr, tystion a’r heddlu
* Gweithio’n effeithiol fel rhan o dîm aml-sgiliau

Mae dogfen disgrifiad swydd fanylach ynghlwm wrth yr hysbyseb hon.

**Manyleb y person**

* Rhaid i chi fod yn gyfreithiwr cymwysedig
* Rhaid i chi ddangos eich ymrwymiad i wasanaeth cyhoeddus, i wneud gwahaniaeth i’r cymunedau rydym yn eu gwasanaethu ac i werthoedd Gwasanaeth Erlyn y Goron
* Rydych chi’n canolbwyntio ar ddatblygiad personol a datblygiad gyrfa

**Cymwysterau**

Cymhwyster cyfreithiol: Rhaid i chi fod yn gyfreithiwr neu’n fargyfreithiwr cymwysedig sy’n gallu cael Tystysgrif Ymarfer ddilys ar gyfer Cymru a Lloegr.

Academaidd: Rhaid i chi fod wedi cwblhau gradd yn y gyfraith, Arholiad Proffesiynol Cyffredin a/neu Ddiploma Graddedig yn y Gyfraith.

Proffesiynol: Rhaid i chi fod wedi cwblhau Cwrs Ymarfer Cyfreithiol, Arholiad Cymhwyso Cyfreithwyr neu Gwrs Hyfforddiant Proffesiynol y Bar a’r tymor prawf a’r contract hyfforddiant perthnasol – neu wedi cael eich eithrio’n llawn gan y corff rheoleiddio proffesiynol perthnasol, naill ai’r Awdurdod Rheoleiddio Cyfreithwyr neu Fwrdd Safonau’r Bar.

neu
CILEx: Rhaid i chi fod yn Gymrawd CILEx ac yn Eiriolwr/Ymgyfreithiwr CILEx sy’n dal y tair tystysgrif eiriolaeth sy’n rhoi ‘cymhwyster cyffredinol’ i chi o fewn ystyr a.71 (3) (c) o Ddeddf Llysoedd a Gwasanaethau Cyfreithiol 1990. Rhaid bod gennych hawl i ymddangos mewn perthynas ag unrhyw ddosbarth o achosion mewn unrhyw ran o’r Uwch Lysoedd, neu bob achos mewn llysoedd sirol neu lysoedd ynadon er mwyn bodloni’r gofynion ar gyfer Erlynydd y Goron a bennir gan adran 1 o Ddeddf Erlyn Troseddau 1985. Os nad oes gennych y cymhwyster CILEx hwn, nid ydych yn gymwys i wneud cais am y swydd hon. Os nad ydych yn siŵr a ydych wedi cymhwyso drwy CILEx, cysylltwch â ni i gael gwybod a ydych yn gymwys ar gyfer y swydd hon.

Os byddwch yn gwneud cais ac os canfyddir nad ydych yn meddu ar unrhyw un o’r uchod, bydd unrhyw gynnig o gyflogaeth yn cael ei dynnu’n ôl, neu bydd y contract yn cael ei derfynu.

Ni dderbynnir cymwysterau cyfwerth. Os nad ydych chi’n siŵr a ydych chi’n gymwys ai peidio, cysylltwch â NationalLawyerRecruitment@cps.gov.uk

Rhaid ichi fod yn gyfreithiwr neu’n fargyfreithiwr cwbl gymwysedig erbyn 17 Tachwedd 2025. Os byddwch yn llwyddiannus, rhaid inni gael eich tystysgrif ymarfer cyn gynted â phosibl. Ni fyddwn yn gallu bwrw ymlaen ag archwiliadau cyn cyflogaeth nes bydd y dystysgrif ymarfer wedi dod i law, ac efallai y bydd dyddiad pendant yn cael ei roi ar gyfer ei chyflwyno yn unol ag anghenion y busnes. Os ydych chi’n gallu bodloni’r gofynion hyn erbyn y dyddiad hwn, rydych yn gymwys i wneud cais.

**Ymddygiadau**

Byddwn yn eich asesu yn erbyn yr ymddygiadau canlynol yn ystod y broses ddethol:

* Gwneud Penderfyniadau Effeithiol
* Cyfathrebu a Dylanwadu

**Sgiliau Technegol**

Byddwn yn eich asesu yn erbyn y sgiliau technegol canlynol yn ystod y broses ddethol:

* Rhaid i chi fod â Gradd yn y Gyfraith, Arholiad Proffesiynol Cyffredin/Diploma Graddedig yn y Gyfraith
* Rhaid i chi fod wedi cwblhau Cwrs Ymarfer Cyfreithiol, Arholiad Cymhwyso Cyfreithwyr neu Gwrs Galwedigaethol y Bar/Cwrs Hyfforddiant Proffesiynol y Bar. Rhaid i chi fod wedi cwblhau’r tymor prawf / contract hyfforddiant perthnasol
* Rhaid i chi fod yn Fargyfreithiwr neu’n Gyfreithiwr cymwysedig
* Rhaid i chi ddangos cymhelliant
* Rhaid i chi ddangos lefel briodol o ddeallusrwydd cyfreithiol

Buddion

Ochr yn ochr â’ch cyflog o £42,320, mae Gwasanaeth Erlyn y Goron yn cyfrannu £12,260 tuag at ichi fod yn aelod o gynllun Pensiwn y Gwasanaeth Sifil â Buddion wedi’u Diffinio. [Pa fuddion y mae Pensiwn y Gwasanaeth Sifil yn eu darparu.](https://www.civilservicepensionscheme.org.uk/joining-the-pension-scheme/benefits-of-the-pension-scheme/)

**Ymunwch â Gwasanaeth Erlyn y Goron i ganfod eich pwrpas**

Rydym eisiau gwneud yn siŵr bod ein gweithwyr yn gallu ffynnu yn y gwaith ac yn y cartref ac rydym yn cynnig amrywiaeth o gymorth i sicrhau cydbwysedd. Mae hyn yn cynnwys oriau gweithio hyblyg, hyblygrwydd i gefnogi cyfrifoldebau gofalu ac agwedd hyblyg at leoli.  Er bod gan Wasanaeth Erlyn y Goron bolisi gweithio hybrid, mae rhai swyddi - gan gynnwys swydd erlynydd y goron - yn golygu bod yn y llys am yr wythnos waith lawn i gyflawni'r rôl a’r cyfrifoldebau.

Mae darparu cyfiawnder yn weithgaredd cymhleth gyda gwaith sydd weithiau’n heriol yn emosiynol, a dyna pam ein bod yn cynnig amrywiaeth o fuddion, gan gynnwys:

* pensiwn cyfrannol y Gwasanaeth Sifil o hyd at 28.9%
* 25 diwrnod o wyliau bob blwyddyn, yn codi i 30 diwrnod ar ôl 5 mlynedd o wasanaeth
* rhaglen hyfforddi cyfreithwyr
* diwrnod braint ychwanegol i nodi pen-blwydd y Brenin
* absenoldeb cystadleuol o ran mamolaeth, tadolaeth ac absenoldeb rhieni
* gweithio hyblyg ac agwedd at waith sy’n ystyriol o deuluoedd
* cynllun Seiclo i'r Gwaith, cynilion gweithwyr
* amrywiaeth o weithgareddau dysgu a datblygu, cyfrif dysgu unigol, a chyfleoedd datblygu canolog a lleol

Mae cyflog Gwasanaeth Erlyn y Goron yn amrywio yn dibynnu ar eich lleoliad.

Birmingham, Bryste, Caergrawnt, Caerdydd, Caerliwelydd, Chippenham, Caerwysg, Hull, Ipswich, Leeds, Caerlŷr, Lincoln, Lerpwl, Manceinion, Middlesborough, yr Wyddgrug, Newcastle, Northampton, Norwich, Nottingham, Preston, Sheffield, Stoke-on-Trent, Abertawe, Swindon, Truro: £42,320 (cyflog cychwynnol), £46,780 (cyflog uchaf)

Brighton, Caergaint, Chelmsford, Eastleigh, Guildford, Portsmouth, Reading: £44,570 (cyflog cychwynnol), £49,030 (cyflog uchaf)

St Albans: £44,570 + £1,050 (cyflog cychwynnol), £49,030 (cyflog uchaf)

Llundain: £44,570 + £3,150 (cyflog cychwynnol), £49,030 (cyflog uchaf)

Dylech **ddisgwyl ymuno ar y cyflog cychwynnol** oni bai eich bod yn ymuno ar drosglwyddiad cydradd o un o adrannau eraill y llywodraeth.

**Erlynwyr y Goron**

Swyddi a leolir yn y llys yn unig yw erlynwyr y goron. Mae’n ofynnol i ymgeiswyr llwyddiannus ddod i’r llys bob dydd i gyflawni eu rôl. Mae Gwasanaeth Erlyn y Goron yn gyflogwr hyderus o ran anabledd sydd wedi ymrwymo i wneud addasiadau rhesymol er mwyn i chi allu dod i’r llys bob dydd.

Rydym yn eich annog i ystyried a yw’r daith o’ch cartref i’r swyddfa/llys yn bellter ymarferol i deithio cyn gwneud cais. Os byddwch yn llwyddiannus, bydd gweithio hybrid yn cael ei drafod cyn dechrau yn y swydd.

Pethau y mae arnoch angen eu gwybod

**Manylion y broses ddethol**

Mae’r swydd wag hon yn defnyddio [Proffiliau Llwyddiant (yn agor mewn ffenestr newydd)](https://www.gov.uk/government/publications/success-profiles.cy) ac yn asesu eich Ymddygiad, eich Cryfderau, eich Profiad a’ch Sgiliau Technegol.

**Ceisiadau**

**CV**
Cyflwynwch eich CV drwy Swyddi’r Gwasanaeth Sifil erbyn **11:55pm ddydd Llun 6 Hydref 2025.**Dylai gynnwys y canlynol:

* hanes cyflogaeth a hanes academaidd tair blynedd
* sgiliau a phrofiad
* cyflawniadau
* cymwysterau

Ni fydd eich CV yn cael ei farcio, fodd bynnag, bydd yn cael ei ddefnyddio ar gyfer y gofynion cymhwyso a bydd yn rhoi cipolwg i'r panel ar eich hanes gwaith a'ch profiad adeg eich asesu ac yn ystod y cyfweliad. Cadwch at ddwy dudalen A4 a pheidiwch â rhoi unrhyw fanylion personol a allai ddatgelu pwy ydych chi fel eich enw, eich oedran neu eich cyfeiriad cartref.

**Mae angen ichi ddarparu’r wybodaeth benodol ar gyfer y cais yn y fformat y gofynnir amdano er mwyn sicrhau eich bod yn cael eich ystyried ar gyfer y swydd.**

**Os na allwch roi tair blynedd o hanes cyflogaeth neu hanes academaidd, mae angen geirda cymeriad arnoch at ddibenion clirio.**

**Data personol**
Yn unol â GDPR, peidiwch ag anfon unrhyw wybodaeth atom sy’n gallu datgelu hunaniaeth plant, nac unrhyw ddata personol sensitif amdanoch chi eich hun fel hil neu darddiad ethnig, safbwyntiau gwleidyddol, credoau crefyddol neu athronyddol, aelodaeth o undeb llafur, data sy’n ymwneud ag iechyd neu fywyd rhywiol a chyfeiriadedd rhywiol, data genetig neu fiometrig yn eich CV a dogfennau eich cais.

**Asesiad a chyfweliad - o ddydd Llun 3 Tachwedd 2025 i ddydd Gwener 14 Tachwedd 2025**

Os ydych chi’n bodloni’r meini prawf cymhwyso, cewch eich gwahodd i gyfarfod Microsoft Teams lle byddwch yn cwblhau asesiad cyfreithiol ac yna gyfweliad byr. Byddwch yn cael eich asesu a’ch cyfweld gan banel o gydweithwyr Gwasanaeth Erlyn y Goron i asesu eich addasrwydd.

**Beth a asesir yn yr asesiad cyfreithiol a’r cyfweliad**

Cymhelliant - asesir yn y cyfweliad:

Rydym eisiau deall pam mae gennych chi ddiddordeb yn y gyfraith a pham rydych chi eisiau gweithio i Wasanaeth Erlyn y Goron. Rydym yn disgwyl i chi roi sylw i'r tri pheth canlynol yn eich cais a’ch cyfweliad.

1. Diddordeb amlwg ym maes erlyn troseddol a gwasanaeth cyhoeddus.
2. Gwybodaeth a dealltwriaeth amlwg o waith Gwasanaeth Erlyn y Goron a’n rôl yn y System Cyfiawnder Troseddol ehangach.
3. Ffocws cryf ar ddysgu parhaus a'r gallu i gymhwyso gwybodaeth am gyfraith droseddol a gafwyd drwy astudio a phrofiad.

Gallu: Deallusrwydd Cyfreithiol – asesir yn ystod yr asesiad cyfreithiol:

Rydym eisiau deall eich galluoedd cyfreithiol a’ch dawn ym maes cyfraith droseddol. Rydym yn chwilio am y chwe pheth canlynol.

* Gwybodaeth a dealltwriaeth o gysyniadau ac egwyddorion allweddol cyfraith droseddol
* Crebwyll cyfreithiol dibynadwy a gwerthfawrogiad o risg gyfreithiol
* Yn gallu meddwl yn strategol ac yn greadigol, gweld materion cyfreithiol yn eu cyd-destun ehangach a chynghori yn unol â hynny
* Sgiliau dadansoddi cadarn, gan ddefnyddio ymchwil gyfreithiol ddiogel i gynhyrchu cyngor amserol ac addas i’r diben
* Sgiliau eiriolaeth llafar ac ysgrifenedig rhugl
* Gwybodaeth a dealltwriaeth amlwg o waith Gwasanaeth Erlyn y Goron a’n rôl yn y system cyfiawnder troseddol ehangach

Ymddygiad - rydym yn defnyddio ymddygiad i'n helpu ni i ddeall eich profiad chi, er mwyn eich helpu chi i wneud gwaith gwych yn y rôl hon. Caiff ymgeiswyr am swydd erlynydd y goron eu hasesu yn erbyn **lefel 3** yn [fframwaith ymddygiadau](https://www.civil-service-careers.gov.uk/behaviours/) proffiliau llwyddiant y Gwasanaeth Sifil. Rydym yn asesu dau ymddygiad.

1. Gwneud penderfyniadau effeithiol (ymddygiad arweiniol) - asesiad a chyfweliad
2. Cyfathrebu a dylanwadu - asesiad

**Cofiwch -** chi sy’n gyfrifol am drefnu eich slot ar gyfer yr asesiad a’r cyfweliad drwy Swyddi’r Gwasanaeth Sifil. Ar ôl i chi ddewis eich slot amser, byddwn yn anfon dolen Microsoft Teams atoch.

Gall y dyddiadau hyn newid ac nid yw bob amser yn bosibl cynnig dyddiadau eraill.

**Mae amrywiaeth yng Ngwasanaeth Erlyn y Goron yn ymwneud â chynhwysiant**, croesawu gwahaniaethau a sicrhau bod ein gweithlu wir yn adlewyrchu’r cymunedau a wasanaethwn. Rydym eisiau i chi deimlo eich bod yn perthyn a’ch bod yn gallu ffynnu, beth bynnag fo’ch cefndir, eich hunaniaeth neu eich diwylliant. Fel cyflogwr Hyderus o ran Anabledd, rydym yn hapus i gefnogi ceisiadau am addasiadau rhesymol a gwella eich profiad o’r broses recriwtio. Os hoffech chi i unrhyw addasiadau rhesymol gael eu gwneud i’n proses recriwtio, rhowch wybod i ni ar eich cais neu cysylltwch â nationallawyerrecruitment@cps.gov.uk

**Gwerthoedd Gwasanaeth Erlyn y Goron**

Rhaid i chi arddangos gwerthoedd Gwasanaeth Erlyn y Goron gydol y broses. Mae’r rhain i’w gweld [ar ein gwefan](https://www.cps.gov.uk/cy/ynglyn-gwasanaeth-erlyn-y-goron).

**Gwneud cynigion - o ddydd Llun 17 Tachwedd ymlaen**
Gallwch ddewis tri lleoliad swyddfa o'r rhestr a ddarperir. Os byddwch yn llwyddiannus, ein nod yw cynnig un o'ch dewisiadau yn y lle cyntaf. Er y gwneir pob ymdrech i ddarparu ar gyfer eich dewisiadau o ran lleoliad, mae Gwasanaeth Erlyn y Goron yn sefydliad cenedlaethol sydd â gwahaniaethau o ran adfer gweithrediadau, lefelau swyddi gwag a llwyth achosion ledled y wlad – sy’n golygu y gallech gael cynnig rôl mewn ardal Gwasanaeth Erlyn y Goron arall sydd y tu allan i’r ardal rydych yn ei ffafrio.
Os cewch eich gwahodd i gyfweliad, cewch eich asesu a’ch cyfweld gan banel priodol a gwneir cynigion yn nhrefn teilyngdod.

Sylwch mai’r ymddygiad arweiniol yn ystod y cyfweliad yw **gwneud penderfyniadau effeithiol.** Efallai y byddwn yn defnyddio hyn i benderfynu ar drefn teilyngdod os oes gan ymgeiswyr yr un sgôr gyffredinol.

Os byddwch yn llwyddiannus a’ch bod eisoes yn gweithio i Wasanaeth Erlyn y Goron, byddwn yn gofyn am eirda gan eich rheolwr llinell ar ôl cynnig swydd ichi.

**Arall**

Swydd amser llawn yw hon. Fodd bynnag, ystyrir ceisiadau am weithio hyblyg, rhan-amser a rhannu swydd – gan ystyried anghenion gweithredol y busnes.

Mae Gwasanaeth Erlyn y Goron wedi’i leoli yng Nghymru a Lloegr. Os ydych yn gwneud cais am y swydd hon ac yn byw yn yr Alban neu yng Ngogledd Iwerddon, rhaid i chi roi gwybod i ni wrth dderbyn y cynnig hwn gan fod angen caniatâd arnoch i weithio o’ch cyfeiriad cartref os yw gweithio hybrid yn rhan o’ch rôl. Yn anffodus, nid oes sicrwydd y rhoddir y gymeradwyaeth hon.

Mae’r swydd rydych yn gwneud cais amdani yn dod o dan Erthygl 3(a) o Orchymyn Deddf Ailsefydlu Troseddwyr 1974 (Eithriadau) 1975, felly nid yw Adran 4(2) y Ddeddf honno’n berthnasol. Am y rhesymau a amlinellir mae’n ofynnol i chi ddatgelu pob euogfarn a rhybudd blaenorol, gan gynnwys euogfarnau sydd wedi darfod.  Mae methu â gwneud datganiad llawn yn golygu y bydd cynnig o swydd yn cael ei dynnu’n ôl os bydd ein gwiriadau yn datgelu euogfarnau nad ydynt wedi cael eu datgelu.

**Rhestr wrth gefn**
Os bydd yr holl swyddi’n cael eu llenwi ar gyfer y lleoliadau o’ch dewis, byddwch yn cael eich rhoi ar restr wrth gefn. Efallai y cewch gynnig cyfle mewn lleoliad nad yw’n ddewis cyntaf gennych. Gwneir cynigion bob amser yn nhrefn teilyngdod.

Bydd y rhestr wrth gefn yn cael ei dileu 12 mis ar ôl cynnal y cyfweliadau ac ni ellir gwarantu swyddi ar gyfer eich dewis cyntaf.

**Llinell amser**
Mae’n bosibl y bydd y dyddiadau sy’n cael eu hysbysebu yn newid ac efallai na fydd yn bosibl cynnig dyddiadau eraill ar gyfer asesiadau neu gyfweliadau.

**Sesiynau cwrdd ac ymgysylltu**
Rydym yn cynnal sesiwn holi ac ateb ar-lein tra bo’r swydd wag yn fyw. Dyma eich cyfle i ofyn unrhyw gwestiynau am y rôl neu’r broses recriwtio. Gallwch gofrestru ar gyfer hon nawr.

* **Dydd Iau 18 Medi 2025 - 1pm - 1.45pm**
* **Dydd Iau 25 Medi 2025 -1pm - 1:45pm**

**Deallusrwydd Artiffisial (AI)**

Gall Deallusrwydd Artiffisial fod yn adnodd defnyddiol i gefnogi eich cais, fodd bynnag, rhaid i'r holl enghreifftiau a datganiadau a ddarperir fod yn wir, yn ffeithiol gywir ac yn deillio’n uniongyrchol o'ch profiad eich hun. Pan ganfyddir achosion o lên-ladrad (cyflwyno syniadau a phrofiadau pobl eraill, neu syniadau a phrofiadau wedi’u cynhyrchu gan ddeallusrwydd artiffisial, fel eich rhai chi) gellir tynnu ceisiadau’n ôl a gall ymgeiswyr mewnol wynebu camau disgyblu.  Darllenwch ein [canllawiau i ymgeiswyr](https://eur02.safelinks.protection.outlook.com/?url=https%3A%2F%2Fwww.civil-service-careers.gov.uk%2Fartificial-intelligence-and-recruitment%2F&data=05%7C02%7CErin.Harrison-Jones%40cps.gov.uk%7C25d89a9f0ad04be84c5f08ddbf8820f9%7C00dd0d1dd7e64338ac51565339c7088c%7C0%7C0%7C638877313576298360%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=F%2F2saH4HDYLkM7fjAsjvXD9oEsV%2BZC8l2oknbPjm%2FLQ%3D&reserved=0) i gael rhagor o wybodaeth am ddefnydd priodol ac amhriodol.

**Archwiliad Twyll**
Mae Gwasanaeth Erlyn y Goron yn darparu Hysbysiad Prosesu Teg i bob ymgeisydd newydd ar ôl iddynt fod yn llwyddiannus yn y cyfweliad. Rhoddir gwybod i’r ymgeiswyr hyn, fel un agwedd ar y broses sgrinio cyn cyflogi, fod eu manylion personol – enw, rhif Yswiriant Gwladol a dyddiad geni – yn cael eu gwirio yn erbyn y Gronfa Ddata Twyll Mewnol. Gwrthodir cyflogaeth i unrhyw un sydd wedi’i gynnwys yn y gronfa ddata oni bai eu bod yn gallu dangos amgylchiadau eithriadol.

Mae Gwasanaeth Erlyn y Goron, ar ran deiliad y swydd wag, yn rhoi gwybod i ymgeiswyr pan wrthodir cyflogaeth iddynt oherwydd eu bod wedi’u cynnwys ar y Gronfa Ddata Twyll Mewnol.

**Comisiwn y Gwasanaeth Sifil**
Os ydych chi’n anfodlon â’r broses recriwtio a’ch bod yn dymuno cwyno, cysylltwch â strategic.resourcing@cps.gov.uk gyda’ch pryderon.

Os ydych yn dal yn anfodlon ac yn dymuno gwneud cwyn arall, gallwch wneud hynny drwy [dudalen gwyno Comisiwn y Gwasanaeth Sifil.](https://civilservicecommission.independent.gov.uk/recruitment/recruitment-complaints/)

Dyma [egwyddorion recriwtio Comisiynwyr y Gwasanaeth Sifil](https://civilservicecommission.independent.gov.uk/recruitment/).

Dim ond os byddwch chi’n dod i gyfweliad y byddwch chi’n cael adborth.

**Diogelwch**

Rhaid i ymgeiswyr llwyddiannus gael gwiriad cofnodion troseddol.

Rhaid i bobl sy’n gweithio gydag asedau’r llywodraeth gwblhau gwiriadau [safon ddiogelwch sylfaenol ar gyfer personél (yn agor mewn ffenestr newydd)](https://www.gov.uk/government/publications/government-baseline-personnel-security-standard).

**Gofynion Cenedligrwydd**

Mae’r swydd hon yn agored yn fras i’r grwpiau canlynol:

* dinasyddion y DU
* dinasyddion Gweriniaeth Iwerddon
* dinasyddion gwledydd y Gymanwlad sydd â hawl i weithio yn y DU
* dinasyddion yr UE, y Swistir, Norwy, Gwlad yr Iâ neu Liechtenstein ac aelodau teulu’r dinasyddion hynny sydd â statws preswylydd sefydlog neu gyn-sefydlog o dan [Gynllun Preswylio’n Sefydlog i Ddinasyddion yr Undeb Ewropeaidd (EUSS) (yn agor mewn ffenestr newydd)](https://www.gov.uk/settled-status-eu-citizens-families)
* dinasyddion yr UE, y Swistir, Norwy, Gwlad yr Iâ neu Liechtenstein ac aelodau teulu’r dinasyddion hynny sydd wedi gwneud cais dilys am statws preswylydd sefydlog neu gyn-sefydlog o dan Gynllun Preswylio’n Sefydlog i Ddinasyddion yr Undeb Ewropeaidd (EUSS)
* unigolion sydd â chaniatâd cyfyngedig i aros neu ganiatâd amhenodol i aros a oedd yn gymwys i wneud cais am EUSS ar 31 Rhagfyr 2020 neu cyn hynny
* dinasyddion Twrci, a rhai aelodau teulu dinasyddion Twrci, sydd wedi ennill yr hawl i weithio yn y Gwasanaeth Sifil

[Rhagor o wybodaeth am ofynion cenedligrwydd (yn agor mewn ffenestr newydd)](https://www.gov.uk/government/publications/nationality-rules)

**Gweithio i’r Gwasanaeth Sifil**

Mae [Cod y Gwasanaeth Sifil (yn agor mewn ffenestr newydd)](http://civilservicecommission.independent.gov.uk/code/) yn nodi'r safonau ymddygiad a ddisgwylir gan weision sifil.

Rydym yn recriwtio yn ôl teilyngdod ar sail cystadleuaeth deg ac agored, fel y nodir yn [egwyddorion recriwtio (yn agor mewn ffenestr newydd)](https://civilservicecommission.independent.gov.uk/recruitment/recruitment-principles/) Comisiwn y Gwasanaeth Sifil.

Mae'r Gwasanaeth Sifil yn croesawu amrywiaeth ac yn hyrwyddo cyfle cyfartal. O’r herwydd, rydym yn cynnal Cynllun Hyderus o ran Anabledd (DCS) ar gyfer ymgeiswyr ag anableddau sy’n bodloni’r meini prawf dethol sylfaenol.

Mae’r Gwasanaeth Sifil hefyd yn cynnig Cynllun Cyfweliad Adleoli i weision sifil y mae eu swyddi mewn perygl, ac sy’n bodloni gofynion sylfaenol y swydd wag a hysbysebir.

**Amrywiaeth a Chynhwysiant**

Mae’r Gwasanaeth Sifil wedi ymrwymo i ddenu, cadw a buddsoddi mewn dawn lle bynnag y’i gwelwn. I ddysgu rhagor edrychwch ar [Gynllun Pobl y Gwasanaeth Sifil (yn agor mewn ffenestr newydd)](https://www.gov.uk/government/publications/civil-service-people-plan-2024-2027/civil-service-people-plan-2024-2027-html) a [Strategaeth Amrywiaeth a Chynhwysiant y Gwasanaeth Sifil (yn agor mewn ffenestr newydd)](https://www.gov.uk/government/publications/civil-service-diversity-and-inclusion-strategy-2022-to-2025).

Gwneud cais a rhagor o wybodaeth

Mae'r swydd wag hon yn rhan o gynllun [Lle Gwych i Weithio i Gyn-filwyr (yn agor mewn ffenestr newydd)](https://www.gov.uk/government/news/making-the-civil-service-a-great-place-to-work-for-veterans).

Ar ôl i’r swydd hon gau, ni fydd yr hysbyseb swydd ar gael mwyach. Efallai y byddwch am gadw copi ar gyfer eich cofnodion.

**Pwynt cyswllt i ymgeiswyr**

Cyswllt Swydd:

* Enw: Y Tîm Recriwtio Cyfreithwyr Cenedlaethol
* E-bost :NationalLawyerRecruitment@cps.gov.uk

Tîm Recriwtio

* E-bost :strategic.resourcing@cps.gov.uk

**Atodiadau**